CELEX: 62018TN0729
Language: mt
Date: 2018-12-10 00:00:00
Title: Kawża T-729/18: Rikors ippreżentat fl-10 ta’ Diċembru 2018 – El Corte Inglés vs EUIPO – Lloyd Shoes (LLOYD)

4.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/80
            
         
      Rikors ippreżentat fl-10 ta’ Diċembru 2018 – El Corte Inglés vs EUIPO – Lloyd Shoes (LLOYD)
      (Kawża T-729/18)
      (2019/C 44/107)
      Lingwa tar-rikors: l-Ispanjol
      
         Partijiet
      
      
         Rikorrenti: El Corte Inglés, SA (Madrid, Spanja) (rappreżentant: J.L. Rivas Zurdo, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Lloyd Shoes GmbH (Sulingen, il-Ġermanja)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: applikazzjoni għat-trade mark figurattiva tal-Unjoni “LLOYD” – Applikazzjoni għal reġistrazzjoni Nru 10 367 721
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tal-Ewwel Bord tal-Appell tal-EUIPO tat-13 ta’ Settembru 2018 fil-Każijiet magħquda R 2385/2017- u R 2431/2017-1
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata, sa fejn billi tiċħad parzjalment l-appell ippreżentat mill-opponenti, tikkonferma d-deċiżjoni tad-Diviżjoni tal-Oppożizzjoni fil-proċedimenti ta’ oppożizzjoni B 1 959 470, li tat it-trade mark tal-Unjoni Nru 10 367 721 LLOYD (figurattiva) għal “bejgħ bl-ingrossa u bl-imnut, inkluż permezz tal-internet u permezz tat-telebejgħ, fl-oqsma tal-ilbies, żraben, ilbies tar-ras”;
               
            
                  —
               
               
                  tikkundanna lill-parti li topponi jew lill-partijiet li jopponu din l-azzjoni għall-ispejjeż.
               
            
         Motiv invokat
      
      
                  —
               
               
                  Ksur tal-Artikolu 8(1)(b) tar-Regolament Nru 2017/1001 tal-Parlament Ewropew u tal-Kunsill.